Babelscape/SREDFM huggingface dataset:
Βαλγκουαρνέρα Καροπέπε

Η Βαλγκουαρνέρα Καροπέπε είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Βρίσκεται σε υψόμετρο 590 μέτρων σε ένα ορεινό σημείο της επαρχίας. Ιδρυτής της πόλης ήταν ο Φραντσέσκο Βαλγκουαρνέρα (1628), αναπτύχθηκε σημαντικά τον 19ο αιώνα χάρη στα μεταλλεία με την εξόρυξη θείου. Ο Καθεδρικός ναός της πόλης αφιερωμένος στον Άγιο Χριστόφορο και το δημαρχείο είναι τα σημαντικότερα αξιοθέατα της πόλης. Στα περίχωρα της πόλης έχουν βρεθεί ευρήματα του 7ου αιώνα π.Χ. και του 14ου αιώνα μ.Χ.
Λεονφόρτε

Η Λεονφόρτε είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Ο πληθυσμός της πόλης είναι 14.046 κάτοικοι, βρίσκεται σε απόσταση 22 χιλιόμετρα από την Έννα, σε υψόμετρο 600 μέτρα.
Στην αρχαιότητα υπήρχε στην θέση της ο οικισμός Ταβάκα, την εποχή που κυβέρνησαν την Σικελία η Βυζαντινή αυτοκρατορία και οι Άραβες οικοδομήθηκε στην θέση της ένα κάστρο. Στην περιοχή εγκαταστάθηκαν αρδευτικά συστήματα με πολλούς μύλους που εκμεταλλεύτηκαν την αφθονία νερού που υπήρχε. Ο Νικολό Πλάθιντο Μπραντσιφόρτι ίδρυσε μια πόλη (1610) που της έδωσε το όνομα "Λεονφόρτε" για να τιμήσει τα σύμβολα της οικογένειας του, ένα λιοντάρι να κρατά μία πινακίδα που γράφει την φράση "η ισχύς είναι η δύναμη σου".
Διεθνές Αεροδρόμιο Μοχάμεντ Μπουντιάφ

Το Διεθνές Αεροδρόμιο Μοχάμεντ Μπουντιάφ είναι αεροδρόμιο στην Αλγερία το οποίο βρίσκεται περίπου 9 χλμ. νότια της Κωνσταντίνης και περίπου 320 χλμ. ανατολικά-νοτιοανατολικά του Αλγερίου.
Μιγκέλ Νάιντορφ

Ο Μιγκέλ Νάιντορφ ("Miguel Najdorf", γεννημένος "Mojsze Mendel Najdorf" ) (15 Απριλίου 1910 – 4 Ιουλίου 1997) ήταν Αργεντινο-Πολωνός διεθνής γκρανμαίτρ. Αρχικά από την Πολωνία, βρέθηκε στην Αργεντινή με την έναρξη του Β' Παγκοσμίου Πολέμου το 1939, και έμεινε και εγκαταστάθηκε εκεί. Υπήρξε ένας κορυφαίος παγκόσμιος παίκτης στη δεκαετία του 1940 και του 1950 και είναι επίσης γνωστός για την βαριάντα Najdorf, ένα από τα πιο δημοφιλή ανοίγματα σκακιού.
Ρεγκαλμπούτο

Το Ρεγκαλμπούτο είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Τον Αύγουστο γίνεται στην πόλη ετήσια έκθεση βοοειδών. Το Ρεγκαλμπούτο βρίσκεται στην θέση της αρχαίας πόλης Αμήσελον που καταγράφει ο Διόδωρος Σικελιώτης στο έργο του Ιστορική Βιβλιοθήκη. Το όνομα "Ρεγκαλμπούτο" προέρχεται από το Αραβικό "Ρεγκάλ Αμπούτ" που μεταφράζεται ως "κάστρο του Αμπούτ", τα ευρήματα έδειξαν ότι ήταν αποικία των Σαρακηνών. 

Οι κάτοικοι της γειτονικής Τσεντουρίπε επαναστάτησαν εναντίον της δυναστείας των Σουηβών στην οποία ήταν πιστοί στο Ρεγκαλμπούτο και κατέστρεψαν την πόλη. Ο Μανφρέδος της Σικελίας έκτισε ξανά το Ρεγκαλμπούτο στην σημερινή του θέση. Μία ομάδα κοινοβουλευτικών συναντήθηκε στο Ρεγκαλμπούτο με τον Τζουζέπε Γκαριμπάλντι για να συζητήσουν την συνθήκη σχετικά με την εκστρατεία του 1860. Το Ρεγκαλμπούτο δεν υποβλήθηκε ποτέ σε δημοσιονομικούς φόρους και κυβερνήθηκε από μια αρχή διορισμένη από τον βασιλιά και τους αρχιεπισκόπους της Μεσσήνης. Η πόλη λεηλατήθηκε σκληρά όταν ξέσπασε ο Β΄ Παγκόσμιος Πόλεμος.
Τροίνα

Η Τροίνα είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Είναι δίδυμη πόλη με την Γαλλική Κουτάνς. Οι εκσκαφές έδειξαν ότι η πόλη κατοικείται από την 7η χιλιετία π.Χ. από την οποία βρέθηκε Νεκρόπολις. Η αντίστοιχη Ελληνική πόλη ήταν το Έγγυον, βρέθηκαν αρχαιολογικά ευρήματα από τον 4ο αιώνα π.Χ. και Ρωμαϊκά λουτρά. Όταν έπεσε η Δυτική Ρωμαϊκή Αυτοκρατορία η Τροίνα πέρασε στην Βυζαντινή αυτοκρατορία, με τους Άραβες έγινε κέντρο λατρείας των Ορθόδοξων. Ο Ρογήρος Α΄ της Σικελίας έκτισε στην πόλη ένα κάστρο από το οποίο ξεκίνησε την κατάκτηση του νησιού (1061).
Όταν ξέσπασε ο Β΄ Παγκόσμιος Πόλεμος στην Τροίνα έγιναν σκληρές μάχες ανάμεσα στις Συμμαχικές Δυνάμεις και τις Δυνάμεις του Άξονα, η πόλη καταστράφηκε στον "Πόλεμο των Έξι Ημερών" (31 Ιουλίου 1943 - 6 Αυγούστου 1943)
Collective Soul

Οι Collective Soul είναι ένα Αμερικανικό ροκ συγκρότημα από το Στόκμπριτζ της Τζόρτζια, που σχηματίστηκε το 1992 και τώρα εδρεύει στην Ατλάντα. Αποτελείται από τον τραγουδιστή Εντ Ρόλαντ, τον ρυθμικό κιθαρίστα Ντιν Ρόλαντ, τον μπασίστα Γουίλ Τούρπιν, τον ντράμερ Τζόνι Ραμπ και τον κιθαρίστα Τζέσε Τρίπλετ. Το 1993 κυκλοφόρησαν το άλμπουμ "Hints Allegations and Things Left Unsaid" (Υπαινιγμοί Ισχυρισμοί και Ανείπωτα Πράγματα) με την ανεξάρτητη δισκογραφική εταιρεία Rising Storm Records. Εκείνη την χρονιά το συγκρότημα ανέβηκε από την αφάνεια στη δημοτικότητα όταν το τραγούδι "Shine" (Φώτιση) έγινε επιτυχία της αντεργκράουντ που παίχτηκε πολύ στο ραδιόφωνο. Το άλμπουμ κυκλοφόρησε ξανά το 1994 με την μεγαλύτερη δισκογραφική εταιρεία Atlantic Records . 

Τον Μάρτιο του 1995 οι Collective Soul κυκλοφόρησαν ένα ομώνυμο άλμπουμ με τίτλο: "Collective Soul" (Συλλογική Ψυχή). Ήταν το πραγματικό άλμπουμ ντεμπούτο του συγκροτήματος, έμεινε 76 εβδομάδες στις κατατάξεις του "Billboard 200", έγινε τριπλό πλατινένιο, και ήταν το άλμπουμ του συγκροτήματος με τις περισσότερες πωλήσεις. Τα σινγκλ "December" (Δεκέμβριος), "The World I Know" (Ο Κόσμος Που Ξέρω), and "Where the River Flows" (Όπως Κυλάει το Ποτάμι) όλα έφτασαν στο νούμερο ένα στους πίνακες κατατάξεων του Mainstream ροκ (μέινστριμ ροκ). Περίπου δύο χρόνια αργότερα, οι Collective Soul κυκλοφόρησαν το τρίτο άλμπουμ τους, με τίτλο "Disciplined Breakdown" (Πειθαρχημένη Κατάρρευση). Δεν ήταν τόσο επιτυχημένο στις πωλήσεις όσο τα δύο προηγούμενα άλμπουμ τους, αλλά περιείχε δύο κομμάτια που έγιναν επιτυχίες στις κατατάξεις του μέινστριμ ροκ, τα "Precious Declaration" (Πολύτιμη Δήλωση) και "Listen" (Άκου). Το 1999 κυκλοφόρησαν το τέταρτο μουσικό άλμπουμ, με τίτλο "Dosage" (Δόση). Το πρώτο σινγκλ του άλμπουμ, το " Heavy " (Βαρύ), παρέμεινε για τον χρόνο ρεκόρ των 15 εβδομάδων στην των κατατάξεων του μέινστριμ ροκ.. 

Το 2000 οι Collective Soul κυκλοφόρησαν το πέμπτο άλμπουμ τους με τίτλο "Blender" (Μπλέντερ), που ήταν το τελευταίο με την αρχική σύσταση του συγκροτήματος καθώς ο κιθαρίστας Ρος Τσιλντρες εγκατέλειψε τους Collective Soul το 2001. Περίπου δύο εβδομάδες μετά την αποχώρηση του Τσιλντρες, οι Collective Soul κυκλοφόρησαν το άλμπουμ "Seven Year Itch ("Επτά Χρόνια Φαγούρα), που ήταν μια συλλογή των μεγαλύτερων επιτυχιών τους της περιόδου 1994 - 2001. Το 2003 ο αρχικός ντράμερ Σέιν Έβανς έφυγε από το συγκρότημα. To 2004 oi Collective Soul ίδρυσαν τη δική τους δισκογραφική εταιρεία με ονομασία El Music Group, και κυκλοφόρησαν το έκτο άλμπουμ τους με τίτλο "Youth" (Νεότητα). Το 2005 το συγκρότημα ηχογράφησε ένα ζωντανό άλμπουμ με την Συμφωνική Ορχήστρα Νέων της Ατλάντα που κυκλοφόρησε το 2006 με τίτλο "Home (Σπίτι)". Από τότε οι Collective Soul έχουν κυκλοφορήσει ακόμα τέσσερα άλμπουμ, τα: "Afterwords" (2007, Επίλογοι), το δεύτερο ομώνυμο άλμπουμ Collective Soul (2009, Συλλογική Ψυχή), "See What You Started by Continuing" (2015, Δείτε τι Ξεκινήσατε Συνεχίζοντας) και το Blood (2019, Αίμα).
Ε. Τ. Α. Χόφμαν

Ο Ερνστ Τέοντορ Αμαντέους Χόφμαν ("Ernst Theodor Amadeus Hoffmann", συντομογραφία Ε. Τ. Α. Χόφμαν, γεννημένος ως Ερνστ Τέοντορ Βίλχελμ Χόφμαν, 24 Ιανουαρίου 1776 - 25 Ιουνίου 1822) ήταν Γερμανός ρομαντικός συγγραφέας της φανταστικής και της γοτθικής μυθοπλασίας τρόμου, νομικός, συνθέτης, κριτικός της μουσικής και καλλιτέχνης. Οι ιστορίες του αποτελούν τη βάση της όπερας του Ζακ Όφενμπαχ, "Τα Παραμύθια του Χόφμαν", στην οποία ο Χόφμαν εμφανίζεται ως ο ήρωας. Είναι, επίσης, ο συγγραφέας της νουβέλας "Ο Καρυοθραύστης", στην οποία βασίζεται το μπαλέτο "Ο Καρυοθραύστης" του Πιοτρ Τσαϊκόφσκι. Το μπαλέτο "Coppélia" βασίζεται σε δύο άλλες ιστορίες που έγραψε ο Χόφμαν, ενώ η Kreisleriana του Σούμαν βασίζεται στον χαρακτήρα "Γιοχάνες Κράισλερ" του Χόφμαν.

Τα διηγήματα του Χόφμαν επηρέασαν ιδιαίτερα τη λογοτεχνία του 19ου αιώνα και είναι ένας από τους σημαντικότερους συγγραφείς του κινήματος του ρομαντισμού.
Τσεντουρίπε

Η Τσεντουρίπε (Σιτσιλιάνικα : "Centorbi") είναι Δήμος της Ιταλικής επαρχίας Έννας στην αυτόνομη Ιταλική Περιφέρεια Σικελία στην νότια Ιταλία. Η Τσεντουρίπε βρίσκεται σε έναν λόφο που απέχει περίπου 61 χιλιόμετρα από την πρωτεύουσα Έννα. Η οικονομία της πόλης είναι βασικά αγροτική, υπάρχουν πολλά σπήλαια με ορυχεία αλάτων και πηγές. 
Την δεκαετία του 1820 βρέθηκε ένας πεπλατυσμένος ασκός του 5ου αιώνα π.Χ. με την μεγαλύτερη Σικελική επιγραφή που υπάρχει.
Νικόλας Γ. Γουλανδρής

Ο Νικόλας Γ. Γουλανδρής (1891-1957) ήταν Έλληνας εφοπλιστής. 

Ήταν ο τέταρτος γιος του εφοπλιστή Ιωάννη Π. Γουλανδρή (1840-1928) και της Άννας Λ. Κονδύλη.

Το 1952 αποχώρησε από την οικογενειακή επιχείριση και ίδρυσε την N. J. Goulandris στο Λονδίνο. Απέκτησε τρία παιδιά, τον Ιωάννη (γεν. 1923), τον Λεωνίδα (γεν. 1927) και τον Αλέξανδρο (1927-2017). Η επιχείρηση του Ν. Γ. Γουλανδρή είναι γνωστή ως Andriaki Shipping και εδρεύει στο Μαρούσι.

Πέθανε στο Παρίσι στις 28 Φεβρουαρίου 1957 και κηδεύτηκε εκεί.
Απόστολος Τασκούδης

Ο Απόστολος Τασκούδης (Σέρρες, 22 Απριλίου 1985) είναι Έλληνας παλαιστής, ολυμπιονίκης στους Ολυμπιακούς Αγώνες του 2004 στην Αθήνα, όπου κατέλαβε την έκτη θέση.
Σκιάτσα

Η Σκιάτσα είναι Δήμος στην Ιταλικής επαρχίας Αγκριτζέντο της αυτόνομης Περιφέρειας Σικελία στην νότια Ιταλία με θέα την Μεσόγειο.
Η Σκιάτσα ιδρύθηκε τον 5ο αιώνα π.Χ. με το όνομα "Θέρμαι" σαν Λουτρό για τους κατοίκους του Σελινούντα, χρησιμοποίησε τις θερμές πηγές από Θείο στο γειτονικό όρος Σαν Καλόγκερο. Δεν γνωρίζουμε την ύπαρξη ανθρώπινου οικισμού κοντά στα λουτρά μέχρι την εποχή που ο Πλίνιος ο Πρεσβύτερος καταγράφει μία αποικία νότια της πόλης. Ο Στράβων αναφέρει επίσης για τα λουτρά, τα σχετίζει με ένα δρομολόγιο με το όνομα "Άκουα Λαμπρόντες".

Το όνομα της πόλης σύμφωνα με την Λατινική και την Αραβική γλώσσα έχει σχέση με τα λουτρά . Ο Ρογήρος Α΄ της Σικελίας οικοδόμησε τα τείχη της πόλης, τον προμαχώνα και το παλιό κάστρο. Η Σκιάτσα έμεινε πιστή σαν βασιλική πόλη στον βασιλιά Μανφρέδο όταν δέχτηκε επίθεση από τους Ανδεγαυούς (1268), την επόμενη χρονιά την πολιόρκησε και την υπέταξε ο Κάρολος ο Ανδεγαυός. Στους πολέμους που ξέσπασαν ανάμεσα στους Ανδεγαυούς και την Αραγωνία πολιορκήθηκε αμέτρητες φορές, την ηγεμονία της ανέλαβε η οικογένεια Περάλτα, απέκτησε από τον βασιλιά της Σικελίας το δικαίωμα να κόβει νομίσματα. Τους αιώνες που ακολούθησαν έγινε κέντρο σκληρών συγκρούσεων ανάμεσα σε οικογένειες βαρόνων όπως οι Αραγωνέζοι Λούνα και οι Νορμανδοί Περόλλο, ο πληθυσμός της πόλης μειώθηκε στο μισό. Αργότερα έγινε η έδρα αντί-Ισπανικής εξέγερσης. Όταν ξέσπασε ο Β΄ Παγκόσμιος Πόλεμος η Βασιλική Πολεμική Αεροπορία χρησιμοποίησε την Σκιάτσα σα βάση.
Μισέλ Λομπρό

Ο Μισέλ Λομπρό () γεννήθηκε στις 22 Ιανουαρίου 1924 στο Παρίσι και πέθανε στις 21 Μαρτίου 2019 ήταν ψυχοπαιδαγωγός, φιλόσοφος, εισηγητής και θεμελιωτής της "Παρεμβαίνουσας Μη-Κατευθυντικότητας (NDI)".

Εντάχθηκε στους Δομινικανούς το 1943, ήταν αθεϊστής το 1949. Από το 1951 ως το 1956 ήταν καθηγητής λογοτεχνίας, λατινικών και φιλοσοφίας στο Neuilly, στο Domfront, στο Strabourg και στο Gerardmer. Αποφοίτησε στη φιλοσοφία το 1956. Από το 1956 έως το 1958 διδάσκει ψυχοπαιδαγωγική στην Ecole Normale d'Arras.

Από το 1958 έως το 1969 διδάσκει παιδική ψυχολογία στο Εθνικό Κέντρο Ειδικής Αγωγής του Beaumont-sur-Oise (CNPS), το οποίο δημιουργήθηκε το 1947 και εξαφανίστηκε το 2002. Το ίδρυμα αυτό παρείχε εκπαίδευση στους δασκάλους παιδιών ειδικής αγωγής και παιδιών με ιδιαιτερότητες. Σε αυτό το κέντρο δούλευαν με παιδαγωγικές πρακτικές στη γραμμή της Ροτζεριανής ψυχολογίας. Συμμετέχει σε ένα από τα ρεύματα, με επικεφαλής τον Raymond Fonvieille, για τη θεσμική παιδαγωγική, με τους Georges Lapassade και René Lourau. Το πρώτο βιβλίο του, το οποίο δημοσιεύθηκε το 1966 από τον Gauthier-Villars, είναι αφιερωμένο σε αυτό το θέμα και αποκαλείται "Θεσμική Παιδαγωγική. Το σχολείο προς την αυτοδιαχείριση", με πρόλογος τον Jacques Ardoino. Παράλληλα, είναι καθηγητής γαλλικού πολιτισμού στη Σορβόννη.

Το 1969, έγινε καθηγητής στο Τμήμα Εκπαιδευτικών Επιστημών του πανεπιστημίου Paris, στο Πειραματικό Κέντρο του Πανεπιστημίου Vincennes, αφιερωμένος πλέον όχι μόνο στην θεσμική παιδαγωγική αλλά και στην μη-κατευθυντική εμψύχωση των ομάδων.

Μεταξύ 1968 και 1973, συμμετείχε στην Ισπανία, κατόπιν αιτήματος του προϊσταμένου της αποστολής της Unesco στη Μαδρίτη, στα Ινστιτούτα Εκπαιδευτικών Επιστημών για την καθιέρωση της ελεύθερης και υποχρεωτικής εκπαίδευσης.

Συνταξιοδοτήθηκε πρόωρα, το 1986. Στη συνέχεια, επικεντρώθηκε σε διαλέξεις, σεμινάρια κατάρτισης, ομάδες θεραπείας και ομάδες έκφρασης στη Γαλλία, αλλά κυρίως στο εξωτερικό: πρώτα στο Μεξικό, στον Καναδά, στην Ελλάδα, στη συνέχεια στην Αργεντινή. Αργότερα εργάζεται στην Ιταλία, το Μαρόκο και την Αλγερία.
Αρχηγός από κούνια

Αρχηγός από κούνια είναι μια Αμερικάνικη παιδική σειρά κινουμένων σχεδίων παραγωγή 2018.

Κατηγορία:Τηλεοπτικές σειρές της DreamWorks Animation
Κατηγορία:Παιδικές τηλεοπτικές σειρές κινουμένων σχεδίων‎
Γκρέτα Σκαράνο

Η Γκρέτα Σκαράνο (ιταλικά: Greta Scarano), (27 Αυγούστου 1986), είναι Ιταλίδα ηθοποιός.
Πολιτικοκτονία

Πολιτικοκτονία (από το αγγλικό "politicide") είναι η σκόπιμη φυσική καταστροφή ή εξάλειψη μιας πληθυσμιακής ομάδας, της οποίας τα μέλη έχουν ως κύριο κοινό χαρακτηριστικό το ότι ανήκουν σε ένα πολιτικό κίνημα. Είναι ένας τύπος πολιτικής καταπίεσης και ένα μέσο για την πολιτική κάθαρση του πληθυσμού, ενώ ένα άλλο μέσον είναι και η αναγκαστική μετανάστευση . Μπορεί να συγκριθεί με τη γενοκτονία ή την εθνοκάθαρση, που περιλαμβάνουν τη θανάτωση ανθρώπων με βάση την φυλετική ή εθνοτική τους ομάδα και όχι την πολιτική τους ιδεολογία. 

Οι κοινωνικοί επιστήμονες Barbara Harff και Ted R. Gurr χρησιμοποιούν τον όρο πολιτικοκτονία (politicide) για να περιγράψουν την εξόντωση ομάδων ανθρώπων όχι λόγω των εθνοτικών ή κοινοτικών τους χαρακτηριστικών (τους τύπους ομάδων που καλύπτονται από τη Σύμβαση περί Γενοκτονίας του ΟΗΕ) αλλά λόγω της "ιεραρχικής τους θέσης ή της πολιτικής αντίθεσης έναντι του καθεστώτος και των κυρίαρχων ομάδων".
Ασύλληπτη Απόδραση

Η Ασύλληπτη Απόδραση (γαλλικά: "La Grande Vadrouille"), είναι Γαλλική κωμωδία του 1966, σε σκηνοθεσία Ζεράρ Ουρί και πρωταγωνιστούν οι Λουί ντε Φινές, Μπουρβίλ και Τέρι Τόμας.
Κάρλες Πέρεθ

Ο Κάρλες Πέρεθ Σαγιόλ ("Carles Pérez Sayol," γενν. 16 Φεβρουαρίου 1998) είναι Ισπανός επαγγελματίας ποδοσφαιριστής, επιθετικός οποίος αγωνίζεται ως δανεικος στην Ρώμα
Λικάτα

Η Λικάτα (Αρχαία Ελληνικά : "Φιντίας") είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται στις εκβολές του ποταμού Σάλσο, στην θέση της αρχαίας πόλης Ιμέρα και στα μέσα της διαδρομής ανάμεσα στο Αγκριτζέντο και την Τζέλα. Στις αρχές του 20ου αιώνα έγινε μεγάλο λιμάνι, η Διύλιση του Θείου έκανε την Λικάτα το μεγαλύτερο εμπορικό κέντρο ασφάλτου στην Ευρώπη. Στα δυτικά της πόλης βρίσκονται μια μεγάλη σειρά από παραλίες που χωρίζονται με βραχώδεις λόφους ύψους 40 μέτρων.
Tesla Model 3

Το Tesla Model 3 είναι ένα μεσαίο πολυτελές ηλεκτρικό αυτοκίνητο που κατασκευάζεται και πωλείται από την αμερικανική αυτοκινητοβιομηχανία Tesla, Inc. από τις 7 Ιουλίου 2017. Το Model 3 Standard Range Plus έχει αυτονομία 402 χιλιόμετρα (250 μίλια) και το Model 3 Long Range έχει αυτονομία 518 χιλιόμετρα (322 μίλια). Το Model 3 έχει ένα μινιμαλιστικό και ταυτόχρονα φουτουριστικό ταμπλό, με μόνο μια οθόνη LCD. Η Tesla δήλωσε ότι το Model 3 έχει τη δυνατότητα για πλήρως αυτόνομη οδήγηση στο μέλλον.

Μέσα σε μία εβδομάδα από την πρώτη παρουσίαση του Model 3 το 2016, πριν ακόμα μπει στην παραγωγή, η Tesla έλαβε πάνω από 325.000 αιτήσεις κράτησης για το αυτοκίνητο. Αυτές αντιπροσώπευαν δυνητικά κέρδη πάνω από 14 δισεκατομμύρια δολάρια. Μέχρι τον Αύγουστο του 2017, ένα μήνα μετά την έναρξη της παραγωγής του, υπήρχαν πάνω από 455.000 κρατήσεις. Η παραγωγή του Model 3 ξεκίνησε στα μέσα του 2017, με τα πρώτα αυτοκίνητα να βγαίνουν από τη γραμμή παραγωγής την 1η Ιουλίου 2017 και τις πρώτες 30 παραδόσεις στις 28 Ιουλίου. Τον Ιούλιο του 2018 ανακοινώθηκε ότι η Tesla είχε πετύχει τον στόχο της να κατασκευάζει 7.000 αυτοκίνητα την εβδομάδα.

Το 2018 ήταν το πρώτο σε ετήσιες πωλήσεις plug-in ηλεκτρικό αυτοκίνητο διεθνώς, καθώς και το πρώτο στις ΗΠΑ συνολικά και στην Καλιφόρνια ειδικότερα. Οι συνολικές πωλήσεις του διεθνώς έφτασαν τα 100.000 οχήματα τον Οκτώβριο του 2018 και τα 371.000 έως το Σεπτέμβριο του 2019.
Μπενουά Μπαστιάν

Ο Μπενουά Μπαστιάν ("Benoît Bastien," γενν. στις 17 Απριλίου 1983) είναι Γάλλος διαιτητής ποδοσφαίρου. Έχει υπάρξει διεθνής διαιτητής της FIFA από το 2014.
Λιφού

Η Λιφού είναι νησί και κοινότητα που ανήκει στη Νέα Καληδονία. Το νησί είναι ευρέως γνωστό επειδή από εκεί κατάγεται ο Κριστιάν Καρεμπέ, γνωστός παλαίμαχος Γάλλος ποδοσφαιριστής που έχει κερδίσει μαζί με την εθνική Γαλλίας το Παγκόσμιο Κύπελλο Ποδοσφαίρου 1998, ενώ έχει κερδίσει και το Τσάμπιονς Λιγκ ως παίκτης της Ρεάλ Μαδρίτης.
Κανικαττί

Η Κανικαττί είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 90 χιλιόμετρα νοτιοανατολικά από το Παλέρμο και 34 χιλιόμετρα ανατολικά από το Αγκριτζέντο. Ο πληθυσμός της πόλης είναι 35.698 κάτοικοι (2016).
Ατόλη Ρόουζ

Η Ατόλη Ρόουζ είναι ατόλη που βρίσκεται στην Αμερικανική Σαμόα. Αποτελεί ακατοίκητο καταφύγιο άγριας ζωής και είναι το νοτιότερο σημείο που ανήκει στις Ηνωμένες Πολιτείες. Η έκταση της είναι 0,214 τετραγωνικά χιλιόμετρα (53 στρέμματα). Η συνολική έκταση της ατόλης, συμπεριλαμβανομένης της λιμνοθάλασσας και του υφάλου ανέρχεται σε 5 τετραγωνικά χιλιόμετρα (1.200 στρέμματα). Ακριβώς δυτικά του βορειότερου σημείου της στη λιμνοθάλασσα, βρίσκεται ένα κανάλι πλάτους περίπου 40 μέτρων. Υπάρχουν δύο νησίδες στο βορειοανατολικό μέρος του υφάλου, το μεγαλύτερο νησί Ρόουζ στα ανατολικά και το χωρίς βλάστηση νησί Σαντ στα βόρεια.
Μαρία Βασιλάκου

Η Μαρία Βασιλάκου (γεννήθηκε στις 23 Φεβρουαρίου 1969) είναι αυστριακή πολιτικός του Κόμματος των Πρασίνων με καταγωγή από την Ελλάδα. Από τον Νοέμβριο του 2010 είναι αντιδήμαρχος και αναπληρώτρια κυβερνήτρια της Βιέννης. Διετέλεσε επίσης σύμβουλος για την Ανάπτυξη της Πόλης, τις Μεταφορές, την Προστασία του Κλίματος, του Ενεργειακού Σχεδιασμού και της Συμμετοχής των Γυναικών του κρατιδίου της Βιέννης ("Stadtentwicklung, Verkehr, Klimaschutz, Energieplanung und Bürgerinnenbeteiligung").
Ο Μπομπ Σφουγγαράκης και η Ατλαντίδα

Το Ο Μπομπ Σφουγγαράκης και η Ατλαντίδα (αγγλικά: SpongeBob's Atlantis SquarePantis) είναι το 92ο επεισόδιο της Αμερικανικής τηλεοπτικής σειράς κινουμένων σχεδίων "Μπομπ Σφουγγαράκης", και κωμική τηλεοπτική ταινία μιούζικαλ παραγωγής 2007 σε σκηνοθεσία Άντριου Όβερτουμ. Πρωταγωνιστούν οι Τομ Κένι, Μπιλ Φαγγερμπάκ, Ρότζερ Μπάμπας, Κλάνσι Μπράουν, Κάρολιν Λόρενς και Νταγκ Λόρενς. Παίχτηκε αρχικά στο Nickelodeon των Ηνωμένων Πολιτειών στις 12 Νοεμβρίου 2007, ως το δωδέκατο επεισόδιο του πέμπτου κύκλου της αναφερόμενης σειράς. Στην ταινία αυτή, ο Μπομπ Σφουγγαράκης (με την φωνή του Κένι) και ο Πάτρικ (με την φωνή του Φαγγερμπάκ) ανακαλύπτουν το μισό ενός αρχαίου φυλαχτού που βοηθά τους δύο και τους φίλους τους να πάνε στην χαμένη πόλη της Ατλαντίδας.

Το σενάριο της ταινίας ανέλαβαν οι Κέισι Αλεξάντερ, Ζευς Σέρβας, Στίβεν Μπάνκς και Ντάνι Μικαέλι. Ο Βρετανός μουσικός και ηθοποιός Ντέιβιντ Μπόουι συμμετείχε έκτακτα ως η φωνή του Lord Royal Highness. Προσέλκυσε περίπου 9.22 εκατομμυρίους τηλεθεατές. Παρ'όλα αυτά, η ταινία έχει δεχτεί γενικά δυσμενείς κριτικές από κριτές και θεατές.
Ελισάβετ της Πολωνίας

Η Ελισάβετ της Πολωνίας μπορεί να αναφέρεται σε: 

* Ελισάβετ της Πολωνίας, βασίλισσα της Ουγγαρίας
* Ελισάβετ της Μεγάλης Πολωνίας
* Ελισάβετ της Μεγάλης Πολωνίας (1152-1209)
* Ελισάβετ της Πολωνίας (1305-1380)
* Ελισάβετ της Πολωνίας (1326-1361)
* Ελισάβετ της Κουγιαβίας
MSN

Το MSN (στυλιζαρισμένο με πεζά γράμματα) είναι διαδικτυακή πύλη και σχετιζόμενη συλλογή διαδικτυακών υπηρεσιών και εφαρμογών κινητών για τα Windows και κινητές συσκευές, παρεχόμενη από την Microsoft και ξεκίνησε τη λειτουργία του στις 24 Αυγούστου 1995, την ίδια ημερομηνία κυκλοφορίας με τα Windows 95.

Το Microsoft Network ήταν αρχικά μια συνδρομητική διαδικτυακή υπηρεσία σύνδεσης dial up που έγινε αργότερα πάροχους υπηρεσιών Διαδικτύου ονόματι MSN Dial-up. Την ίδια στιγμή, η εταιρεία λάνσαρε μια νέα διαδικτυακή πύλη ονόματι Microsoft Internet Start και την όρισε ως την πρώτη προεπιλεγμένη αρχική σελίδα του Internet Explorer, του περιηγητή ιστού της. Το 1998, Microsoft μετονόμασε και μετέφερε την πύλη αυτή στην διεύθυνση www.msn.com, όπου έχει παραμείνει.

Η Microsoft έχει χρισημοποιήσει το όνομα 'MSN' για μια ευρεία ποικιλία προϊόντων και υπηρεσιών με το πέρασμα του χρόνου, και κυρίως το Hotmail (το μετέπειτα Outlook.com), Messenger (το οποίο ήταν κάποτε συνώνυμο με το 'MSN' σε αργκό του Διαδικτύου και τώρα έχει αντικατασταθεί από το Skype), και την διαδικτυακή μηχανή αναζήτησής της, που είναι τώρα το Bing, και πολλές άλλες ανανεωμένες και καταργημένες υπηρεσίες.

Ο τρεχών ιστότοπος και σουίτα εφαρμογών παρεχόμενη από το MSN παρουσιάστηκε για πρώτη φορά από την Microsoft το 2014 ως μέρος ενός ολοκληρωμένου επανασχεδιασμού και ανανέωσης. Η MSN εδρεύει στις Ηνωμένες Πολιτείες και προσφέρει διεθνείς εκδόσεις της πύλης της για πάρα πολλές χώρες σε όλον τον κόσμο και προσφέρει διεθνείς εκδόσειςτης πύλη του για δεκάδες χώρες παγκοσμίως.
Αρχιμάστορας Σόλνες

Ο Αρχιμάστορας Σόλνες (νορβηγικά: "Bygmester Solness") είναι θεατρικό έργο του Ερρίκου Ίψεν. Δημοσιεύτηκε για πρώτη φορά τον Δεκέμβριο του 1892 και θεωρείται ένα από τα σημαντικότερα και πιο αποκαλυπτικά έργα του.
Μανούσος-Κωνσταντίνος Βολουδάκης

Ο Μανούσος-Κωνσταντίνος Βολουδάκης είναι Έλληνας οικονομολόγος και πολιτικός. Επανεκλέχθηκε βουλευτής Χανίων με τη Νέα Δημοκρατία στις εκλογές του Ιουλίου του 2019. 

Είναι παντρεμένος με τη δικηγόρο Σέβη Αμανατίδου και πατέρας τριών παιδιών, του Γιώργου, του Σήφη, και της Δάφνης.
Grindr

Το Grindr είναι εφαρμογή για γνωριμίες μέσω κινητού, η οποία δίνει τη δυνατότητα στους ομοφυλόφιλους, αμφιφυλόφιλους και τρανς άνδρες να εντοπίζουν άλλους άνδρες στην περιοχή που βρίσκονται και να έρχονται σε επαφή μαζί τους. Με περισσότερους από πέντε εκατομμύρια χρήστες μηνιαίως σε 192 χώρες το 2014, το Grindr είναι η πιο διαδεδομένη εφαρμογή γνωριμιών για ομοφυλόφιλους και αμφιφυλόφιλους άνδρες. Η εφαρμογή λειτουργεί με iOS και Android, ενώ η έκδοση για BlackBerry έχει ανασταλεί. Η εφαρμογή είναι κατά βάση δωρεάν, ωστόσο η επί πληρωμή έκδοση επιτρέπει ακόμα περισσότερες λειτουργίες.
Φαβάρα

H Φαβάρα είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 8 χιλιόμετρα βορειοανατολικά από το Αγκριτζέντο με το οποίο σχηματίζει πολεοδομική Ομοσπονδία. Η περιοχή της Φαβάρας είναι διάσημη από το "Πασχαλινό αρνί", ένα είδος ζαχαροπλαστικού που κατασκευάζεται με αμύγδαλα και φιστίκια.
Ραφφαντάλι

Η Ραφφαντάλι είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 80 χιλιόμετρα νότια από το Παλέρμο και 10 χιλιόμετρα βορειοδυτικά από το Αγκριτζέντο.
MetaCrawler

Το MetaCrawler είναι ένα μια μηχανή αναζήτησης ιστού και εμπορικό σήμα κατατεθέν της InfoSpace, Inc. που δημιουργήθηκε από τον Aaron Collins.

Ήταν αρχικά μια μηχανή μετα-αναζήτησης, όπως προτείνει το όνομά του. Κατά τη διάρκεια της ζωής του συνδύαζε αποτελέσματα αναζήτησης ιστού από πηγές όπως το Google, το Yahoo!, το Bing (πρώην Live Search), το Ask.com, το About.com, το MIVA, το LookSmart και άλλα προγράμματα μηχανών αναζήτησης. Το MetaCrawler παρείχε επίσης στους χρήστες τη δυνατότητα αναζήτησης εικόνων, βίντεο, ειδήσεων, επιχειρηματικών και προσωπικών τηλεφωνικών καταλόγων και για ορισμένο χρόνο ακόμη και ήχου.
Faith No More

Οι Faith No More (προφέρεται Φέιθ Νο Μορ) είναι αμερικανικό ροκ συγκρότημα από το Σαν Φρανσίσκο της Καλιφόρνια, που σχηματίστηκε το 1979. Προτού κατασταλάξουν στο τρέχον όνομα τους το 1982, εμφανίστηκαν με τα ονόματα Sharp Young Men και Faith No Man. Ο μπασίστας Μπίλι Γκουλντ, ο πιανίστας/ρυθμικός κιθαρίστας Ρόντι Μπότουμ και ο ντράμερ Μάικ Μπορντίν είναι τα μακροβιότερα μέλη του συγκροτήματος, που συμμετείχαν από την ίδρυσή του. Το συγκρότημα έχει τροποποιηθεί αρκετές φορές ως προς τη σύνθεσή του στην αρχή, αλλά και πολύ αργότερα. Επί του παρόντος το συγκρότημα Faith No More αποτελείται από τους Γκουλντ, Μπορντίν, Μπότουμ, τον πρώτο κιθαρίστα Τζον Χάντσον και τον τραγουδιστή / στιχουργό Μάικ Πάτον. 

Αφού κυκλοφόρησαν έξι μουσικά άλμπουμ, με συμπεριλαμβανόμενα τα μπεστ-σέλερ "The Real Thing" (1989) και "Angel Dust" (1992), οι Faith No More ανακοίνωσαν επίσημα την διάλυση τους την 20η Απριλίου, 1998. Από τότε το συγκρότημα έχει επανασυνδεθεί, πραγματοποιώντας την περιοδεία The Second Coming Tour το 2009 -2010 και τον Μάιο του 2015 κυκλοφόρησαν το έβδομο μουσικό άλμπουμ, με τίτλο "Sol Invictus" . 

}}
Αλμπερβίλ

Το Αλμπερβίλ (γαλλικά: "Albertville") είναι γαλλική κοινότητα στο νομό Σαβοΐας στην περιοχή Ωβέρνη-Ρον-Αλπ, στη νοτιοανατολική Γαλλία. Βρίσκεται στις Γαλλικές Άλπεις.

Η σύγχρονη πόλη Αλμπερβίλ δημιουργήθηκε το 1836 από τον βασιλιά Κάρολο Αλβέρτο της Σαρδηνίας, ο οποίος συγχώνευσε τη μεσαιωνική πόλη Κονφλάν, η οποία έχει κτίρια που χρονολογούνται από τον 14ο αιώνα, με την πόλη Λ'Οπιτάλ. Από τότε, η Αλμπερβίλ έχει αναπτύξει το εμπόριο μεταξύ Γαλλίας, Ιταλίας και Ελβετίας. Βιομηχανίες όπως οι χαρτοβιομηχανίες και η υδροηλεκτρική βρίσκονται κατά μήκος του ποταμού.

Η πόλη είναι γνωστή για τη φιλοξενία των χειμερινών Ολυμπιακών Αγώνων του 1992.

Οι κάτοικοι ονομάζονται Αλμπερβιλουά (ζ).
MTV Adria

Το MTV Adria ήταν μια τοπική έκδοση του μουσικού και ψυχαγωγικού καναλιού MTV Europe και το δωδέκατο κανάλι MTV στην Ευρώπη, εξατομικευμένο για τις Βαλκανικές χώρες που ήταν πρώην συστατικά μέρη της Γιουγκοσλαβίας. Προβαλλόταν στην Βοσνία και Ερζεγοβίνη, την Κροατία, το Κόσοβο, την Μακεδονία, το Μαυροβούνιο, την Σερβία και την Σλοβενία.
Διεθνές Φεστιβάλ Κινηματογράφου Σαν Σεμπαστιάν

Το Διεθνές Φεστιβάλ Κινηματογράφου Σαν Σεμπαστιάν (ισπανικά: Festival de San Sebastian, και στα βασκικά: Donostia Zinemaldia), είναι ένα από τα σημαντικότερα ευρωπαϊκά φεστιβάλ κινηματογράφου. Διεξάγεται κάθε χρόνο τον μήνα Σεπτέμβριο, στην πόλη του Σαν Σεμπαστιάν, στη Χώρα των Βάσκων (Ισπανία), από το 1953.
Μένφι

Η Μένφι είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 70 χιλιόμετρα νοτιοδυτικά από το Παλέρμο, 60 χιλιόμετρα βορειοδυτικά από το Αγκριτζέντο και σε απόσταση περίπου 3 χιλιόμετρα από την νότια ακτή της Σικελίας. Το 1010 το ένα τρίτο του πληθυσμού της πόλης μετανάστευσαν στις Ηνωμένες Πολιτείες Αμερικής.
Αναστασία Ρομάνοβνα

Η Αναστασία Ρομάνοβνα Ζακχάργινα-Γιουρίεβνα (1530 - 7 Αυγούστου 1560) από τον Οίκο των Ζακχάργιν-Γιουρίεβ (μετέπειτα Ρομάνοβ) ήταν κόρη βογιάρου, συμβούλου (οκόλνιτσυ) του Βασιλείου Γ΄ και με τον γάμο της έγινε μεγάλη δούκισσα της Ρωσίας και Αυτοκράτειρα της Ρωσίας.
ΣΓ Βάτενσαϊντ 09

Η ΣΓ Βάτενσαϊντ 09 είναι γερμανικός ποδοσφαιρικός σύλλογος που βρίσκεται στο Βάτενσαϊντ, το οποίο ήταν ξεχωριστή πόλη μέχρι το 1975,

έκτοτε είναι προάστιο του Μπόχουμ της Βόρειας Ρηνανίας-Βεστφαλίας. Ο σύλλογος αξιώνει την επίσημη ημερομηνία ίδρυσης της 18ης Σεπτεμβρίου 1909 ως Ballspiel-Verein Wattenscheid από τη συγχώνευση δύο προηγούμενων πλευρών γνωστών ως ΜπΦ Σονταλιτέτ ντερ Βάτενσαϊντ και ΜπΦ Τεουτόνια Βάτενσαϊντ.



Κατηγορία:Ποδοσφαιρικές ομάδες Γερμανίας
ΦΚ Ερτσγκεμπίργκε Άουε

Η Φούσμπαλ Κλουμπ Έρτσγκεμπίργκε Άουε ΕΦ (Fußball Club Erzgebirge Aue eV) γνωστό και ως απλώς ΦΚ Ερτσγκεμπίργκε Άουε ή Έρτσγκεμπίργκε Άουε, είναι γερμανικός 

ποδοσφαιρικός σύλλογος με έδρα το Άουε-Μπαντ Σλέμα της Σαξονίας. Μέχρι το 1990 αγωνιζόταν σε πρωταθλήματα της Ανατολικής Γερμανίας. Ήταν ιδρυτικό μέλος της 3ης Λίγκα το 2008-09, αφού υποβιβάστηκε από την 2η Μπουντεσλίγκα το 2007-08. Η πόλη Άουε-Μπαντ Σλέμα έχει πληθυσμό περίπου 20.800 κατοίκους, καθιστώντας την μία από τις μικρότερες πόλεις που έχει σύλλογο που έχει αγωνιστεί στο δεύτερο υψηλότερο επίπεδο του γερμανικού ποδοσφαίρου. Ωστόσο, η ομάδα προσελκύει υποστηρικτές από μια μεγαλύτερη αστική περιοχή που περιλαμβάνει το Κέμνιτς και το Τσβίκαου, των οποίων οι ποδοσφαιρικές ομάδες (ΚΦΚ και ΦΣΦ) είναι μεταξύ των παραδοσιακών αντιπάλων της Άουε.
Heinkel He 111

Το Heinkel He 111 ήταν γερμανικής κατασκευής δικινητήριο αεροσκάφος οριζοντίου βομβαρδισμού του Δευτέρου Παγκοσμίου Πολέμου, σχεδιάσθηκε στην Γερμανία και κατασκευάστηκε εκεί και στην Ισπανία (με παραχώρηση αδείας) από την Casa. Με φορτίο βομβών χιλίων κιλών και ελαφρύ αμυντικό εξοπλισμό, ήταν ξεπερασμένο ήδη στην μέση του πολέμου. Μετά τις μεγάλες απώλειες στην Μάχη της Αγγλίας, το βάρος της προσθήκης δύο πολυβολητών ακόμη και διπλών πολυβόλων για βελτίωση της άμυνας, επηρέασε περαιτέρω τις επιδόσεις του προς το χειρότερο. Επιχειρούσε επίσης και ως τορπιλοπλάνο, μεταγωγικό, φορέας της ιπτάμενης βόμβας V1 και μεταφορικό.

Κατηγορία:Βομβαρδιστικά αεροσκάφη
Κατηγορία:Αεροσκάφη Heinkel
Μίλτον Μπράντλεϊ

Ο Μίλτον Μπράντλεϊ (γεν. 8 Νοεμβρίου 1836 στη Βιένα του Μέιν - 30 "Μαΐου" 1911 στο Σπρίνγκφιλντ της Μασαχουσέτης) ήταν Αμερικάνος λιθογράφος, κάτοχος ευρεσιτεχνιών, βιομήχανος, δημιουργός παιδικών παιχνιδιών και ιδρυτής της Milton Bradley Company. Ήταν πρωτοπόρος της βιομηχανίας των παιδικών παιχνιδιών στην Βόρεια Αμερική.
Αντιπρόεδρος της Τουρκίας

Ο Αντιπρόεδρος της Τουρκίας είναι το δεύτερο υψηλότερο συνταγματικό αξίωμα στην Τουρκία μετά τον Πρόεδρο του συγκεκριμένου κράτους.

Στις 9 Ιουλίου 2018 ο Φουάτ Οκτάι διορίστηκε αντιπρόεδρος της Τουρκίας.
Σερζ Γκνάμπρι

Ο Σερζ Γκνάμπρι ("Serge Gnabry", 14 Ιουλίου 1995) είναι Γερμανός ποδοσφαιριστής που αγωνίζεται στην Μπάγερν Μονάχου και στην Εθνική Γερμανίας ως εξτρέμ. Έχει ιβοριανή και γερμανική καταγωγή.
Διακήρυξη της Πράγας για την Ευρωπαϊκή Συνείδηση και τον Κομμουνισμό

μικρογραφία|Η Διακήρυξη της Πράγας υπογράφηκε στο Ανάκτορο Wallenstein, έδρα της Τσεχικής Γερουσίας
Η Διακήρυξη της Πράγας για την Ευρωπαϊκή Συνείδηση και τον Κομμουνισμό (γνωστή και ως Διακήρυξη της Πράγας), η οποία υπεγράφη στις 3 Ιουνίου 2008, ήταν μια διακήρυξη που ξεκίνησε με πρωτοβουλία της Τσεχικής κυβέρνησης και υπογράφτηκε από επιφανείς Ευρωπαίους πολιτικούς, πρώην πολιτικούς κρατουμένους και ιστορικούς, μεταξύ των οποίων και ο πρώην Πρόεδρος της Τσεχίας Václav Havel και ο μελλοντικός Γερμανός Πρόεδρος Joachim Gauck, οι οποίοι έκαναν πρόσκληση για την "πανευρωπαϊκή καταδίκη των εγκλημάτων του κομμουνισμού, και την εκπαίδευση γύρω από αυτά". 

Μέχρι σήμερα, η πιο ορατή πρόταση της δήλωσης ήταν η υιοθέτηση της Ευρωπαϊκής Ημέρας Μνήμης για τα Θύματα Σταλινισμού και Ναζισμού (γνωστή ως Διεθνής Ημέρα Μαύρης Κορδέλας σε ορισμένες χώρες), που υιοθετήθηκε από την Ευρωπαϊκή Ένωση και τον Οργανισμό για την Ασφάλεια και Συνεργασία στην Ευρώπη, ως επίσημη διεθνής ημέρα μνήμης για τα θύματα ολοκληρωτικών καθεστώτων. Στις 14 Οκτωβρίου 2011, δημιουργήθηκε από τις κυβερνήσεις του ομίλου Visegrád και από διάφορα ευρωπαϊκά ιδρύματα και ΜΚΟ, η "πλατφόρμα ευρωπαϊκής μνήμης και συνείδησης, ένα εκπαιδευτικό πρόγραμμα της ΕΕ για την ευαισθητοποίηση σχετικά με τα ολοκληρωτικά εγκλήματα και την καταπολέμηση της μη ανοχής, του εξτρεμισμού και των αντιδημοκρατικών κινημάτων. Αυτό έγινε με πρωτοβουλία της πολωνικής Προεδρίας της ΕΕ και μετά από αποφάσεις του Ευρωπαϊκού Κοινοβουλίου και του Συμβουλίου της ΕΕ που υποστηρίζουν το έργο.
Τζόρτζιο Μπούλγκαρι

Ο Τζόρτζιο Μπούλγκαρι (ιταλικά: Giorgio Bulgari), (5 Μαΐου 1890 - 6 Μαρτίου 1966) ήταν Ιταλός επιχειρηματίας και γιος του Σωτηρίου Βούλγαρη, ιδρυτή του οίκου πολυτελών προιόντων Bulgari.
Νήσοι του Κυβερνήτη

thumb|right|325px|Λεπτομερής χάρτης της περιοχής των Νήσων Κυβερνήτη
Οι Νήσοι του Κυβερνήτη ή Νήσοι Κυβερνήτη ή Νήσοι Κομαντόρσκι(ε) (ρωσ.: Командо́рские острова́) είναι μία συστάδα άγονων και αραιοκατοικημένων νησιών στη Βερίγγειο θάλασσα, που απέχει περίπου 175 χιλιόμετρα ανατολικά της ασιατικής χερσονήσου Καμτσάτκα, στη Ρωσική Άπω Ανατολή. Η συστάδα αποτελείται από δύο μεγάλα νησιά, μακρόστενα στο σχήμα, τα Μπέρινγκ (95 επί 15 χλμ.) και Μέντνυ (55 επί 5 χλμ.), καθώς και από 15 πολύ μικρότερα (νησίδες και βραχονησίδες). Ο μοναδικός κατοικούμενος ακόμα οικισμός στις Νήσους του Κυβερνήτη είναι το Νικόλσκαγιε. Διοικητικώς, οι νήσοι αποτελούν το Διαμέρισμα Αλεουτίων (Ραγιόν Αλεούτσκι) του Κράι Καμτσάτκα της Ρωσίας.
Hooverphonic

Οι Hooverphonic είναι μια βελγική μπάντα που σχηματίστηκε τον Οκτώβριο του 1995. Παρόλο που αρχικά κατηγοριοποιήθηκε ως τριπ χοπ συγκρότημα, επέκτεινε γρήγορα τον ήχο του στο σημείο που δεν μπορούσαν πλέον να περιγραφούν ως μοναδικό είδος, αλλά περιλάμβαναν εναλλακτικά, ηλεκτρονικά, ηλεκτροοπτικά, ροκ και ένα μίγμα άλλων. Το συγκρότημα αρχικά ονομάστηκε Hoover, αλλά αργότερα άλλαξε το όνομά του σε Hooverphonic αφού ανακάλυψε ότι άλλες ομάδες χρησιμοποιούσαν ήδη το όνομα Hoover και αποφεύγονταν οποιαδήποτε νομικά ζητήματα με την εταιρεία ηλεκτρικής σκούπας.

Στις 10 Οκτωβρίου 2008, η Χάικε Άρνερτ, η ηγετική τραγουδίστρια της μπάντας, ανακοίνωσε ότι θα εγκαταλείψει το συγκρότημα μέχρι το τέλος του έτους για να ακολουθήσει τη σόλο καριέρα της. Ο Arnaert εργάστηκε για μεμονωμένο υλικό για μερικούς μήνες. Η τελευταία συναυλία της Hooverphonic με την Χάικε πραγματοποιήθηκε στις 13 Δεκεμβρίου 2008 στο Tele-Club στην Αικατερινούπολη στη Ρωσία. Η ταινία γυρίστηκε από το τοπικό σταθμό MTV και παρουσιάστηκε στη ρωσική τηλεόραση το 2009.

Στις 29 Οκτωβρίου 2010, οι Hooverphonic ανακοίνωσαν ένα νέο σινγκλ στην ιστοσελίδα τους. Το βίντεο παρουσίασε δεκατέσσερις δυνατούς τραγουδιστές, αλλά μόνο ένας από αυτούς, η Νοεμί Βολφς, αποδείχθηκε ο πραγματικός διάδοχος του Χάικε Άρνερτ. Στις 4 Νοεμβρίου 2010, ο νέος τραγουδιστής ανακοινώθηκε στο De Laatste Show στο VRT, τον φλαμανδικό δημόσιο ραδιοτηλεοπτικό οργανισμό.

Στις 26 Μαρτίου 2015, οι Hooverphonic ανακοίνωσαν ότι η Νοεμί Βολφς θα εγκαταλείψει το συγκρότημα "με κοινή συμφωνία". Τον Απρίλιο του 2018, οι Hooverphonic παρουσίασαν, ως κύρια τραγουδίστρια τους, τη Λούκα Κρούσμπεργκς.

Στις 9 Νοεμβρίου 2020, η Χάικε Άρνερτ επέστρεψε και παράλληλα κυκλοφόρησε μια νέα εκδοχή του πιο πετυχημένου σινγκλ τους, το "Mad about you 2020". Θα εκπροσωπούσαν το Βέλγιο στο διαγωνισμό τραγουδιού της Eurovision 2020 στο Ρότερνταμ. Μετά την αναβολή του διαγωνισμού λόγω της πανδημίας COVID-19, εκπροσώπησαν ξανά τη χώρα τους το 2021 με το τραγούδι "The Wrong Place" που ήρθε στη 19η θέση.
Νίκο Κόβατς

Ο Νίκο Κόβατς ("Niko Kovač", 15 Οκτωβρίου 1971) είναι Γερμανοκροάτης προπονητής και πρώην ποδοσφαιριστής.

Ο Κόβατς ήταν για πολλά χρόνια ο αρχηγός της Εθνικής Κροατίας μέχρι την απόσυρσή του από το ποδόσφαιρο το 2009. Όντας ένας αμυντικός μέσος γνωστός για τις άριστες ικανότητές του στις διαβιβάσεις και στα τάκλινγκ, ο Κόβατς ήταν, την περίοδο προς το τέλος της καριέρας του, ο μεγαλύτερος σε ηλικία παίκτης της Κροατίας και ο αρχηγός της στο Μουντιάλ 2006 και στο Euro 2008. Επίσης, αγωνίστηκε σε συλλόγους υψηλού βεληνεκούς και διένυσε το μεγαλύτερο μέρος της καριέρας του στην Μπουντεσλίγκα, σε ομάδες όπως η Χέρτα Βερολίνου, η Μπάγερ Λεβερκούζεν, το Αμβούργο και η Μπάγερν Μονάχου.

Η καριέρα του ως ποδοσφαιριστής τελείωσε στον αυστριακό σύλλογο Σάλτσμπουργκ, στον οποίο στη συνέχεια έγινε προπονητής της δεύτερης ομάδας<ref name="RB Salzburg (A)/FC Anif » Manager history"></ref> και βοηθός του προπονητή της πρώτης ομάδας, Ρικάρντο Μονίθ. Τον Ιανουάριο του 2013 έγινε προπονητής της Εθνικής Κροατίας U21 και τον Οκτώβριο του 2013 της Εθνικής ομάδας των ανδρών, μετά την απόλυση του Ίγκορ Στίματς. Ήταν ο προπονητής της ομάδας στο Μουντιάλ 2014 και το 2016 έγινε προπονητής της Άιντραχτ Φραγκφούρτης, με την οποία κατέκτησε το Κύπελλο Γερμανίας του 2018. Από το 2018 έως το 2019 ήταν ο προπονητής της Μπάγερν Μονάχου.
Ουαρίς Σαχ

Ο Ουαρίς Σαχ ( , , 1722–1798) ήταν Παντζάμπι ποιητής Σούφι, της σχολής Τσίστι, γνωστός για τη συμβολή του στη Παντζάμπι λογοτεχνία.
Μουσταφά Σεντόπ

Ο Μουσταφά Σεντόπ (γεννημένος 6 Αυγούστου 1968) είναι ένας Τούρκος πολιτικός από το Κόμμα Δικαιοσύνης και Ανάπτυξης (ΑΚΡ), ο οποίος έχει υπηρετήσει ως μέλος του Κοινοβουλίου για την τρίτη εκλογική περιφέρεια της Κωνσταντινούπολη από τις 12 Ιουνίου 2011. Εξελέγη για πρώτη φορά στη γενική εκλογή του 2011 και επανεξελέγη τον Ιούνιο του 2015. Από το 2012 μέχρι το 2015, διετέλεσε αναπληρωτής ηγέτης του AKP, υπεύθυνος για εκλογικές εκστρατείες.

Στις 24 Φεβρουαρίου 2019 εξελέγη 29ος Πρόεδρος της Μεγάλης Εθνοσυνέλευσης, μετά την παραίτηση του Μπιναλί Γιλντιρίμ, ο οποίος παραιτήθηκε από την εκστρατεία του για να εκλεγεί ως Δήμαρχος της Κωνσταντινούπολης στις τοπικές εκλογές του 2019.
Σιβύλλη της Βουργουνδίας

H Σιβύλλη της Βουργουνδίας (1126 - Σαλέρνο, 16 Σεπτεμβρίου 1150) ήταν βασίλισσα της Σικελίας σαν δεύτερη σύζυγος του Ρογήρου Β΄ της Σικελίας. Η Σιβύλλη της Βουργουνδίας ήταν μια από της μικρότερες κόρες του Ούγου Β΄ της Βουργουνδίας και της συζύγου του Φελίτσια-Ματθίλδη του Μαγιέν. Παντρεύτηκε τον Βασιλιά της Σικελίας Ρογήρο Β΄ (1150) περίπου 15 χρόνια μετά τον θάνατο της πρώτης συζύγου του Ελβίρας της Καστίλης γεγονός που τον είχε ρίξει σε μεγάλη κατάθλιψη για πολλά χρόνια. Η Σιβύλλη πέθανε την ίδια χρονιά από επιπλοκές στην γέννα των διδύμων παιδιών τους που πέθαναν και εκείνα σε βρεφική ηλικία.
Καμίλο Μπερνέρι

Ο Καμίλο Μπερνέρι (1897-1937) ήταν Ιταλός αναρχικός διανοούμενος που δολοφονήθηκε στον Ισπανικό Εμφύλιο πόλεμο. Ήταν επικριτής της συνεργασίας των αναρχικών με τις δυνάμεις του Δημοκρατικού στρατού.
Σαιν-Μωρ-ντε-Φοσέ

To Σαιν-Μωρ-ντε-Φοσέ ( ) είναι κοινότητα στα νοτιοανατολικά προάστια του Παρισιού, στη Γαλλία . Βρίσκεται 11,7 χιλιόμετρα από το κέντρο του Παρισιού.
Βεατρίκη του Ρετέλ

Η Βεατρίκη του Ρετέλ (1130 - 30 Μαρτίου 1185) ήταν Γαλλίδα ευγενής και βασίλισσα της Σικελίας ως τρίτη σύζυγος του Βασιλέως της Σικελίας Ρογήρου Β΄. Η Βεατρίκη του Ρετέλ ήταν η μεγαλύτερη κόρη του Γκουτιέ του Ρετέλ, κόμητος του Ρετέλ (1158 - 1171) και της Βεατρίκης του Ναμύρ, κόρης του Γοδεφρείδου Α΄ του Ναμύρ.

Παντρεύτηκε τον βασιλιά της Σικελίας Ρογήρο Β΄ στον τρίτο του γάμο (1151), παρέμεινε βασίλισσα τρία χρόνια έως τον θάνατο του Ρογήρου (26 Φεβρουαρίου 1154). Η Βεατρίκη ήταν μόλις τρεις βδομάδες έγκυος όταν πέθανε ο σύζυγος της, η κόρη τους Κωνσταντία Ωτβίλ της Σικελίας γεννήθηκε τον επόμενο Νοέμβριο. Η Βεατρίκη έζησε 31 χρόνια ακόμα μετά τον σύζυγο της αλλά δεν υπάρχει καμιά πληροφορία ότι παντρεύτηκε ξανά. Η κόρη της Κωνσταντία κλείστηκε σε μοναστήρι ύστερα από προφητεία ότι "ο γάμος της θα κατέστρεφε το βασίλειο", ελευθερώθηκε έναν χρόνο πριν τον θάνατο της μητέρας της (1184). Η Κωνσταντία Ωτβίλ έγινε Αυτοκράτειρα της Αγίας Ρωμαϊκής Αυτοκρατορίας (1191) και βασίλισσα της Σικελίας (1194).
Μαριάν Φέιθφουλ

Η Μαριάν Φέιθφουλ (, 29 Δεκεμβρίου 1946) είναι Αγγλίδα τραγουδίστρια και ηθοποιός.
Άνω Σαβοΐα

Η Άνω Σαβοΐα (γαλλικά: "Haute-Savoie") είναι γαλλικός νομός της περιοχής Ωβέρνη-Ρον-Αλπ, στην ανατολική Γαλλία, στα σύνορα με την Ελβετία και την Ιταλία. Πρωτεύουσα είναι το Αννεσύ και υπονομαρχίες οι κοινότητες Μπονβίλ, Σαιν-Ζυλιάν-αν-Ζενεβουά και Τονόν-λε-Μπαιν.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο αποδίδουν στο νομό τον κωδικό 74.

Το όνομα του νομού προέρχεται από την ιστορική περιοχή της Σαβοΐας, όπως και αυτό του νομού Σαβοΐας, που βρίσκεται στα νότια. Οι κάτοικοι ονομάζονται Ω-Σαβουαγιάρ.
Χάιντς-Κρίστιαν Στράχε

Ο Χάιντς-Κρίστιαν Στράχε ("Heinz-Christian Strache", 12 Ιουνίου 1969) είναι Αυστριακός πολιτικός και οδοντοτεχνίτης, ο οποίος υπηρέτησε ως αντικαγκελάριος της Αυστρίας από το 2017 έως το 2019. Επίσης, ήταν υπουργός Δημοσίων Υπηρεσιών και Αθλητισμού από τον Ιανουάριο του 2018 έως τον Μάιο του 2019 και πρόεδρος του Κόμματος Ελευθερίας της Αυστρίας (FPÖ) από τον Απρίλιο του 2005 έως τον Μάιο του 2019. Προηγουμένως υπηρέτησε ως μέλος του Εθνικού Συμβουλίου από τον Οκτώβριο του 2006 έως τον Δεκέμβριο του 2017 και ως μέλος του κοινοτικού συμβουλίου και του κοινοβουλίου του ομόσπονδου κρατιδίου της Βιέννης (2001-2006).

Τον Μάιο του 2019, κυκλοφόρησε ένα βίντεο από το 2017 που έδειχνε ότι ο Στράχε πρότεινε ότι θα μπορούσε να προσφέρει επιχειρηματικές συμβάσεις με αντάλλαγμα πολιτική υποστήριξη από μια γυναίκα που παρουσιαζόταν ως ανιψιά ενός Ρώσου ολιγάρχη. Το βίντεο δείχνει, επίσης, τις ιδέες του σχετικά με τη μετατροπή της μεγαλύτερης σε κυκλοφορία εφημερίδας της χώρας, της "Kronen Zeitung", σε φερέφωνο του FPÖ. Στις 18 Μαΐου 2019, στον απόηχο του σκανδάλου Ίμπιζα, ο Στράχε ανακοίνωσε την παραίτησή του από αντικαγκελάριος της Αυστρίας, υπουργός και πρόεδρος του Κόμματος της Ελευθερίας.

Την 1η Οκτωβρίου 2019, ο Στράχε ανακοίνωσε ότι αποχωρεί από την πολιτική και ότι παραιτείται από μέλος του Κόμματος της Ελευθερίας.

Ο Στράχε έχει σχεδόν 800.000 ακόλουθους στο Facebook, που αντιστοιχούν περίπου στο 10% του πληθυσμού της Αυστρίας.
∀

Το ∀ είναι το σύμβολο καθολικού προσδιοριστή, το οποίο προκύπτει από αναποδογύρισμα του γράμματος A, που είναι το αρχικό της αγγλικής λέξης All (όλα). Σημαίνει ότι ένας αριθμός χρησιμοποιείται για κάθε στοιχείο του. Για παράδειγμα, 40∀2,4,8 σημαίνει ότι το 40 διαιρείται με το 2, με το 4 και με το 8.

Στην γλωσσολογία το ανάποδο Α χρησιμοποιείται στο ουραλικό φωνητικό αλφάβητο, ενώ κατά τον 18ο αιώνα το γράμμα χρησιμοποιήθηκε από συγγραφείς στην κορνουαλική γλώσσα της Μεγάλης Βρετανίας.
Σιβύλλη του Άτσερα

Η Σιβύλλη του Άτσερα (1153 - 1205) ήταν βασίλισσα της Σικελίας ως σύζυγος του Βασίλεως της Σικελίας Ταγκρέδου και αντιβασίλισσα για λογαριασμό του ανήλικου γιου της Γουλιέλμου Γ΄ (1194). Η Σιβύλλη του Άτσερα ήταν αδελφή του κόμη Ριχάρδου του Άτσερα.
Ο Ταγκρέδος βρισκόταν σε σύγκρουση με την θεία του Κωνσταντία Ωτβίλ της Σικελίας και τον σύζυγο της αυτοκράτορα Ερρίκο ΣΤ΄ που διεκδικούσαν το Βασίλειο της Σικελίας.
Δημήτρης Κοσμόπουλος

Ο ποιητής και δοκιμιογράφος Δημήτρης Κοσμόπουλος γεννήθηκε στο Κοντογόνι Μεσσηνίας το 1964 και μεγάλωσε στην Καλαμάτα.

Έχει εκδώσει εννέα ποιητικές συλλογές και τρία δοκίμια που αφορούν θέματα κριτικής και λογοτεχνίας. Έργα του (μεταφράσεις, δοκίμια και κριτικά κείμενα) έχουν δημοσιευθεί σε εφημερίδες και λογοτεχνικά περιοδικά. Πολλά από τα ποιήματά του έχουν μεταφραστεί σε ευρωπαϊκές γλώσσες και στα αραβικά, και έχουν συμπεριληφθεί σε ελληνικές και ξένες ανθολογίες. Ποιητικά του βιβλία έχουν εκδοθεί στα Ιταλικά, στα Γαλλικά και στα Αλβανικά. Είναι μέλος της Εταιρείας Συγγραφέων (2004), της Εταιρείας Παπαδιαμαντικών Σπουδών (2001) και της ΕΣΗΕΑ (2005). Είναι Διευθυντής Σύνταξης στο λογοτεχνικό περιοδικό "Νέα Ευθύνη".

Έχει διατελέσει ραδιοφωνικός παραγωγός επί σειρά ετών σε εκπομπές για τη λογοτεχνία ενώ έχει λάβει μέρος και σε εκπομπές στην τηλεόραση (Παρασκήνιο, Εποχές και Συγγραφείς, κ.ά.). Τον Ιούνιο του 2019, από το Κανάλι της Βουλής, προβλήθηκε στη σειρά «Ο λόγος της γραφής», ωριαίο αφιέρωμα στη ζωή και στο έργο του. Έχει εκπροσωπήσει την Ελλάδα σε διεθνείς και μεσογειακές ποιητικές συναντήσεις και έχει συμμετάσχει σε διεθνή κι ελληνικά συνέδρια για τη λογοτεχνία, την ποίηση και την κριτική.

Zει και εργάζεται στην Αθήνα.
Βίμπο Βαλέντια

Η Βίμπο Βαλέντια είναι Δήμος και πρωτεύουσα της Ιταλικής επαρχίας Βίμπο Βαλέντια στην Ιταλική Περιφέρεια Καλαβρία στην νότια Ιταλία. Βρίσκεται στην Τυρρηνική θάλασσα και αποτελεί σημαντικό εμπορικό, αγροτικό και τουριστικό κέντρο, σημαντική πηγή για την οικονομία της πόλης αποτελεί το γειτονικό λιμάνι της Βίμπο Μαρίνα. Στην πόλη ιδρύθηκε επισκοπή (451) που διαλύθηκε όταν ενσωματώθηκε στην επισκοπή της Μιλήτου (1083), επανήλθε σαν επισκοπική έδρα (1968).
Μετά τα Μεσάνυχτα

Το Μετά τα Μεσάνυχτα (αγγλικά: "Don't Look Now", ιταλικά: "A Venezia... un Dicembre rosso shocking") είναι ανεξάρτητη ταινία ψυχολογικού τρόμου, βρετανικής και ιταλικής συμπαραγωγής σε σκηνοθεσία του Νίκολας Ρόουγκ. Βασίζεται στην ομότιτλη ιστορία μικρού μήκους της Δάφνη Ντι Μωριέ. Η Τζούλι Κρίστι και ο Ντόναλντ Σάδερλαντ υποδύονται ένα παντρεμένο ζευγάρι, που ταξιδεύει στην Βενετία μετά από τον τυχαίο θάνατο της κόρης τους, αφότου ο σύζυγος δέχεται μια πρόταση για να αποκαταστήσει μια εκκλησία. Συναντούν δύο αδελφές, η μια εκ των οποίων ισχυρίζεται ότι είναι μελλοντολόγος και τους ειδοποιεί ότι η κόρη τους προσπαθεί να επικοινωνήσει μαζί τους και τους προειδοποιεί για έναν επικείμενο κίνδυνο. Αρχικά, ο σύζυγος αγνοεί τους ισχυρισμούς τους, αλλά στη συνέχεια βιώνει μυστήρια θεάματα.

Ενώ η ταινία "Μετά τα Μεσάνυχτα" περιλαμβάνει πολλά στοιχεία του είδους θρίλερ, εστιάζει περισσότερο στην ψυχολογία του πόνου και ο αντίκτυπος που μπορεί να έχει σε μια σχέση ο θάνατος ενός παιδιού. Ο τρόπος που απεικονίζει η ταινία τη θλίψη έχει αναγνωρισθεί ως ασυνήθιστα ισχυρή για μια ταινία η οποία παρουσιάζει υπόθεση με υπερφυσικά στοιχεία.

Η ταινία "Μετά τα Μεσάνυχτα" είναι γνωστή για το καινοτόμο στιλ του μοντάζ και τη χρήση επαναλαμβανόμενων μοτίβων και θεμάτων και για την επίμαχη σεξουαλική σκηνή, η οποία εξαιρετικά τολμηρή για την εποχή της. Η ταινία περιλαμβάνει συχνά αναδρομές στο παρελθόν και διατηρεί το προαίσθημα, αλλά μερικές σκηνές διακόπτονται, ούτως ώστε να παραπλανήσουν τον θεατή από αυτό που πραγματικά συμβαίνει. Εφαρμόζει μια ιμπρεσιονιστική προσέγγιση στο συμβολισμό της, συχνά προμηνύοντας γεγονότα με γνωστά αντικείμενα, σχέδια και χρώματα, χρησιμοποιώντας σχετικές τεχνικές μοντάζ.

Η φήμη της ταινίας έχει αυξηθεί ανά τα χρόνια και από την κυκλοφορία της μέχρι και σήμερα, θεωρείται κλασικό και σημαντικό έργο στην ιστορία του είδους του τρόμου και του βρετανικού κινηματογράφου.
Αντιπρόεδρος του Ιράν

Ο Αντιπρόεδρος του Ιράν (περσικά: معاون ریاست جمهوری اسلامی ایران ) ορίζεται από το άρθρο 124 του Συντάγματος του Ιράν: ορίζεται από τον Πρόεδρο του Ιράν για να τον συνεπικουρεί στο προεδρικό έργο του. Τον Αύγουστο του 2019 , υπάρχουν 12 αντιπρόεδροι στο Ιράν. Ο πρώτος αντιπρόεδρος ( περσικός : معاوناول ) είναι ο σημαντικότερος, καθώς αυτός ή αυτή ηγείται των συνεδριάσεων του υπουργικού συμβουλίου σε περίπτωση απουσίας του προέδρου.
Μπόντοκ Ιονέσκου-Κρουμ

Ο Μπόντοκ Ιονέσκου-Κρουμ (14 Μαΐου 1915 – 24 Ιουνίου 1994) ήταν Ρουμάνος αθλητής του στίβου ο οποίος ειδικευόταν στo άλμα εις μήκος. Το 1936 εκπροσώπησε τη Ρουμανία στους Ολυμπιακούς Αγώνες που διοργανώθηκαν στο Βερολίνο της Ναζιστικής Γερμανίας. Αγωνίστηκε στα προκριματικά του άλματος εις μήκος, αλλά απέτυχε να προκριθεί στους τελικούς. Την ίδια χρονιά, συμμετείχε στους Βαλκανικούς Αγώνες Στίβου που διεξήχθησαν στην Αθήνα, κερδίζοντας το χρυσό μετάλλιο (6.82 μ.).
Τεντ Καζίνσκι

Ο Τεντ Καζίνσκι (αγγλικά: Theodore John Kaczynski γεννήθηκε στις 22 Μαΐου 1942), επίσης γνωστός ως Unabomber, είναι Αμερικανός τρομοκράτης, πρώην καθηγητής μαθηματικών και αναρχικός συγγραφέας. Ήταν μαθηματική ιδιοφυΐα, αλλά εγκατέλειψε την ακαδημαϊκή του σταδιοδρομία το 1969 για να ακολουθήσει έναν πρωτόγονο τρόπο ζωής. Μεταξύ του 1978 και 1995, σκότωσε τρία άτομα και τραυμάτισε άλλους 23 σε μια προσπάθεια να ξεκινήσει μια επανάσταση με τη διεξαγωγή εθνικής εκστρατείας βομβαρδισμών με στόχο τους ανθρώπους που ασχολούνται με τη σύγχρονη τεχνολογία. Σε συνδυασμό με αυτή την προσπάθεια, εξέδωσε μια κοινωνική κριτική αντιτιθέμενη στην εκβιομηχάνιση υποστηρίζοντας παράλληλα μια μορφή του αναρχισμού που επικεντρώνεται στη φύση.

Το 1971, ο Καζίνσκι μετακόμισε σε μια απομακρυσμένη καμπίνα χωρίς ηλεκτρικό ρεύμα ή τρεχούμενο νερό κοντά στο Λίνκολν της Μοντάνα, όπου έζησε ως υπενθύμιση ενώ έμαθε δεξιότητες επιβίωσης σε μια προσπάθεια να γίνει αυτάρκης. Παρακολούθησε την καταστροφή της ερημιάς που περιβάλλει την καμπίνα του και κατέληξε στο συμπέρασμα ότι η ζωή στη φύση δεν ήταν δυνατή ξεκίνησε την εκστρατεία βομβαρδισμού του το 1978. Το 1995, έστειλε μια επιστολή στους "The New York Times" και υποσχέθηκε να "σταματήσει την τρομοκρατία" εάν οι "Times" ή το "The Washington Post" δημοσίευσαν το δοκίμιο του "Η Βιομηχανική Κοινωνία και το Μέλλον της" ("Industrial Society and The Future"), στο οποίο υποστήριξε ότι οι βομβιστικές επιθέσεις του ήταν ακραίες, αλλά απαραίτητες για να τραβηξει την προσοχή στη διάβρωση της ανθρώπινης ελευθερίας και αξιοπρέπειας από τις σύγχρονες τεχνολογίες που απαιτούν μεγάλης κλίμακας οργάνωση.

Ο Καζίνσκι ήταν το αντικείμενο της μακρύτερης και ακριβότερης έρευνας στην ιστορία του Ομοσπονδιακού Γραφείου Ερευνών. Προτού γίνει γνωστή η ταυτότητά του, το FBI χρησιμοποίησε το αναγνωριστικό της υπόθεσης UNABOM (University and Airline Bomber) για να αναφερθεί στην υπόθεσή του, με αποτέλεσμα τα μέσα ενημέρωσης να τον ονομάσουν "Unabomber". Το FBI και η γενική εισαγγελέας Τζάνετ Ρενό πιέστηκαν για τη δημοσίευση του εργου του "Η Βιομηχανική Κοινωνία και το Μέλλον της", η οποία οδήγησε σε μια συμβουλή από τον αδελφό του Καζίνσκι Ντέιβιντ, ο οποίος αναγνώρισε το στυλ γραφής.

Μετά τη σύλληψή του το 1996, ο Καζίνσκι προσπάθησε ανεπιτυχώς να απολύσει τους διορισμένους από το δικαστήριο δικηγόρους του επειδή ήθελαν να κανουν επικληση στην παραφροσύνη του για να αποφύγει τη θανατική ποινή, ενώ ο ιδιος δεν πίστευε ότι ήταν τρελός. Το 1998, επιτεύχθηκε διαπραγμάτευση βάσει του οποίου ομολόγησε ένοχος για όλες τις κατηγορίες και καταδικάστηκε σε ισόβια κάθειρξη χωρίς δυνατότητα απαλλαγής.